Sigurd Vestad

Sigurd Vestad (født 31. juli 1907 i Trysil, død 17. januar 2001 samme sted) var en norsk langrennsløper. Han representerte Nordre Trysil IL.

Han representerte Norge i internasjonale mesterskap på 1930-tallet. I OL 1932 i Lake Placid kom han på femteplass på femmila. Hans beste VM-plassering er fjerdeplassen på 18 km i VM 1935 i Vysoké Tatry.

Han ble den første norgesmester på distansen 18 km i 1933, og har i tillegg NM-titler på 30 km fra 1933 og 1934.

I 1933 ble han den første utøveren som ble tildelt Morgenbladets gullmedalje, eller «Idrettsbladets gullmedalje» som den het dette første året, for seieren på 50 km i Holmenkollen. Seiersmarginen var uvanlig stor – over åtte minutter.

Referanser

Eksterne lenker 
 

Norske langrennsløpere
Deltakere for Norge under Vinter-OL 1932
Langrennsløpere under Vinter-OL 1932
Norgesmestere i langrenn
Personer fra Trysil kommune
Fødsler i 1907
Dødsfall i 2001